Zapisnik s 21. sjednice Općinskog vijeća Općine Kloštar Podravski,

održane 12. srpnja 2023. godine u vijećnici Općine Kloštar

Podravski, Kralja Tomislava 2

# Sjednica je sazvana sazivom KLASA: 024-02/23-01/06, URBROJ: 2137-16-01/01-23-01 od 10. srpnja

# 2023. godine.

Sjednicu je otvorila predsjednica u 20:00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marinko Matančić
3. Antonija Haleuš
4. Marijana Lovrenčec
5. Mirko Šandrovčan
6. Lidija Gatalica
7. Branko Golubić
8. Mirko Debeljak
9. Ivana Pavunić
10. Ivan Šipek
11. Darijo Šogorić.

b) Ostali:

1. Nataša Martinčević - Pročelnica JUO Općine Kloštar Podravski,zapisničarka

2. Ivan Čupen – zaposlenik Komunalno KP.

Nakon prozivke, predsjednica Općinskog vijeća konstatira da je sjednici prisutno 11 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni Marijan Belec i Ana Jelušić.

Predsjednica predlaže sljedeći

DNEVNI RED:

1. Usvajanje Zapisnika sa prethodne 20. sjednice Općinskog vijeća Općine Kloštar Podravski.
2. Donošenje Odluke o kreditnom zaduženju Općine.
3. Donošenje Pravilnika o postupku unutarnjeg i vanjskog prijavljivanja nepravilnosti i imenovanja povjerljive osobe.
4. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika s prethodne 20. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 20. sjednice Općinskog vijeća Općine Kloštar Podravski.

Jednoglasno, s 11 glasova „ZA” usvojen je zapisnik s 20. sjednice Općinskog vijeća Općine Kloštar Podravski.

Točka 2.

Donošenje Odluke o kreditnom zaduženju Općine

Siniša Pavlović: pozdravlja sve nazočne. Znate da smo u projektima, uložili smo sav trud.

Za sve projekte potrebna je projektno-tehnička dokumentacija koja je ujedno i prihvatljiv trošak.

Sredstva su nam potrebna kako bi podmirili navedene troškove. Izgradnja tržnice nam ubrzo kreće, projektno-tehnička dokumentacija za ambulantu u središtu naselja Kloštar Podravski je potrebno izraditi, projektiranje poduzetničkog inkubatora koji je od iznimne važnosti za sve mještane.

Podržavam naše mlade da ostanu na prostorima naše Općine, a firme koje osnuju na području naše Općine od velikog su značaja.

Kružni tok u Kozarevcu povećan je troškovnik, imamo kupnju novih nekretnina, projektiranje stambene zgrade u Budančevici.

Jedini dugoročni kredit imamo za školsko sportsko dvoranu, sve navedene projekte ne možemo sami iz financirati nego moramo podići kratkoročni kredit kako bi mogli dovršiti sve projekte, dok nam stigne priljev od ministarstava isti ćemo vratiti.

Sredstva su nam potrebna da bi vratili kreditno zaduženje prema Slatinskoj banci.

Mirko Debeljak: doduše Slatinska banka je već nekoliko godina nigdje, prije dvije godine Udruga umirovljenika je prešla u drugu banku.

Jednoglasno, s 11 glasova „ZA” donosi se Odluka o kreditnom zaduženju Općine Kloštar Podravski.

Odluka se prilaže ovom zapisniku i čini njegov sastavni dio.

Točka 3.

Donošenje Pravilnika o postupku unutarnjeg i vanjskog prijavljivanja nepravilnosti i imenovanja povjerljive osobe.

Nataša Martinčević pojašnjava Pravilnik o postupku unutarnjeg i vanjskog prijavljivanja nepravilnosti i imenovanja povjerljive osobe.

Jednoglasno, s 11 glasova „ZA” donosi se Pravilnik o postupku unutarnjeg i vanjskog prijavljivanja nepravilnosti i imenovanja povjerljive osobe.

Pravilnik se prilaže ovom zapisniku i čine njegov sastavni dio.

Točka 4.

Različito

Mirko Debeljak:pohvaljujem rad sanacije u „zgurevinama“ no međutim ponavlja se ista situacija.

Danas su ponovno bačene hrpe smeća odnosno bačeno je sedam guma, više stvarno ne znam kako netko stalno isto ponavlja.

Siniša Pavlović: kamera se ne smije postaviti zbog zaštite privatnosti.

Sjednica završena u 20.20 sati.

Zapisničarka: Predsjednica:

Nataša Martinčević Marija Šimunko